CELEX: 62015TN0505
Language: sk
Date: 2015-09-02 00:00:00
Title: Vec T-505/15: Žaloba podaná 2. septembra 2015 – Maďarsko/Komisia

16.11.2015   
            
            
               SK
            
            
               Úradný vestník Európskej únie
            
            
               C 381/47
            
         Žaloba podaná 2. septembra 2015 – Maďarsko/Komisia
   (Vec T-505/15)
   (2015/C 381/57)
   Jazyk konania: maďarčina
   
      Účastníci konania
   
   
      Žalobca: Maďarsko (v zastúpení: M. Z. Fehér, G. Koós a A. Pálfy, splnomocnení zástupcovia)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               čiastočne zrušil vykonávacie rozhodnutie Komisie (EÚ) C(2015) 4076 z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) v rozsahu, v akom v prípade Maďarska stanoví, že z financovania Únie sa vylučuje suma 6 3 24  349,33 eura na základe auditu týkajúceho sa dodržania krížového plnenia, a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca spochybňuje relevantnosť zistení Komisie.
   Žalobca v tejto súvislosti uvádza, že Komisia tvrdí, že podľa všeobecných zásad, ktoré sa uplatňujú pri kontrole pomoci, treba považovať za zásadné nedostatky v kontrolách tak sankcie, ktoré neboli uložené v dôsledku toho, že kontroly na mieste týkajúce sa krížového plnenia (regulačné požiadavky na hospodárenie a požiadavky týkajúce sa dobrého poľnohospodárskeho a environmentálneho stavu) neboli vykonané alebo boli vykonané nesprávne, ako aj sankcie stanovené v právnych predpisoch, ale vzhľadom na ich uplatnenie alebo nesprávne uplatnenie im chýba odstrašujúci charakter. Komisia dodala, že v prípade tzv. „menej významného nedodržania“ v zmysle článku 24 ods. 2 nariadenia (ES) č. 73/2009, uplatnili maďarské orgány toleranciu, kvôli ktorej nedošlo k uloženiu sankcií, ani sa neprihliadlo, v rozpore s právnou úpravou Únie, k aspektom týkajúcim sa verejného zdravia a zdravia zvierat.